《次韵董守流杯池》
宋代·郭印

巧思潜窥造化儿，更依曲水凿方池。
灵鳌上钓喧红粉，轻鹢浮觞趁彩旗。
落涧寒声泉虢虢，弄花斜日影迟迟。
分明作个山阴会，仍有当时幼妇辞。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。